（21年），“南郡秦丰衆且万人。平原女子迟昭平能说经博以八投，（服虔曰：「博奕经，以八箭投之。」）亦聚数千人在河阻中。莽召问羣臣禽贼方略，皆曰：「此天囚行尸，命在漏刻。」故左将军公孙禄征来与议，禄曰：「太史令宗宣典星历，候气变，以凶为吉，乱天文，误朝廷。太傅平化侯饰虚伪以媮名位，『贼夫人之子』。（师古曰：「论语称子路使子羔为费宰，孔子曰『贼夫人之子』，言羔未知政道，而使宰邑，所以为贼害也。故禄引此而言。」）国师嘉信公颠倒五经，毁师法，令学士疑惑。明学男张邯、地理侯孙阳造井田，使民弃土业。牺和鲁匡设六筦，以穷